ประยุทธ์ จันทร์โอชา

อดีตนายกรัฐมนตรีไทย
| พลเอกประยุทธ์ จันทร์โอชาม> ป.ช. ม.ว.ม. ท.จ.ว. ร.ม.ก. ว.ป.ร. ๓ |
| --- | --- |
ประยุทธ์ใน พ.ศ. 2565

องคมนตรี
อยู่ในวาระ
เริ่มดำรงตำแหน่ง  29 พฤศจิกายน พ.ศ. 2566 (1 ปี 3 เดือน 13 วัน)
กษัตริย์: พระบาทสมเด็จพระวชิรเกล้าเจ้าอยู่หัว
 นายกรัฐมนตรีไทย คนที่ 29
ดำรงตำแหน่ง 24 สิงหาคม พ.ศ. 2557 – 22 สิงหาคม พ.ศ. 2566 (8 ปี 11 เดือน 29 วัน)
กษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร พระบาทสมเด็จพระวชิรเกล้าเจ้าอยู่หัว
รอง:  ดูรายชื่อ ประวิตร วงษ์สุวรรณ หม่อมราชวงศ์ปรีดิยาธร เทวกุล ยงยุทธ ยุทธวงศ์ ธนะศักดิ์ ปฏิมาประกร วิษณุ เครืองาม  ประจิน จั่นตอง ณรงค์ พิพัฒนาศัย สมคิด จาตุศรีพิทักษ์ ฉัตรชัย สาริกัลยะ จุรินทร์ ลักษณวิศิษฏ์ อนุทิน ชาญวีรกูล ดอน ปรมัตถ์วินัย สุพัฒนพงษ์ พันธ์มีเชาว์ 
รักษาการแทน: พลเอก ประวิตร วงษ์สุวรรณ  (24 สิงหาคม – 30 กันยายน พ.ศ. 2565) 
ก่อนหน้า: นิวัฒน์ธำรง บุญทรงไพศาล  (รักษาการ)
ถัดไป: เศรษฐา ทวีสิน
รัฐมนตรีว่าการกระทรวงกลาโหม
ดำรงตำแหน่ง 10 กรกฎาคม พ.ศ. 2562 – 1 กันยายน พ.ศ. 2566 (4 ปี 1 เดือน 22 วัน)
นายกรัฐมนตรี: ตนเอง
รัฐมนตรีช่วย: ชัยชาญ ช้างมงคล
ก่อนหน้า: ประวิตร วงษ์สุวรรณ
ถัดไป: สุทิน คลังแสง
หัวหน้าคณะรักษาความสงบแห่งชาติ
ดำรงตำแหน่ง 22 พฤษภาคม พ.ศ. 2557 – 16 กรกฎาคม พ.ศ. 2562  (5 ปี 1 เดือน 24 วัน)
รอง:  ดูรายชื่อ ประวิตร วงษ์สุวรรณ ธนะศักดิ์ ปฏิมาประกร ณรงค์ พิพัฒนาศัย ประจิน จั่นตอง อดุลย์ แสงสิงแก้ว 
ก่อนหน้า: สถาปนาตำแหน่ง
ถัดไป: ยุบเลิกตำแหน่ง
ผู้บัญชาการทหารบก
ดำรงตำแหน่ง 1 ตุลาคม พ.ศ. 2553 – 30 กันยายน พ.ศ. 2557  (3 ปี 11 เดือน 29 วัน)
ก่อนหน้า: พลเอก อนุพงษ์ เผ่าจินดา
ถัดไป: พลเอก อุดมเดช สีตบุตร
 
ข้อมูลส่วนบุคคล
เกิด: 21 มีนาคม พ.ศ. 2497 (70 ปี) ค่ายสุรนารี อำเภอเมือง จังหวัดนครราชสีมา ประเทศไทย
พรรคการเมือง: อิสระ
การเข้าร่วม พรรคการเมืองอื่น: รวมไทยสร้างชาติ (2566)
คู่สมรส: นราพร โรจนจันทร์ (สมรส 2527)
บุตร: ธัญญา นิฏฐา
บุพการี: พันเอก ประพัฒน์ จันทร์โอชา (บิดา) เข็มเพชร จันทร์โอชา (มารดา)
ญาติ: พลเอก ปรีชา จันทร์โอชา (น้องชาย)
ศิษย์เก่า: วิทยาลัยป้องกันราชอาณาจักร โรงเรียนนายร้อยพระจุลจอมเกล้า
อาชีพ:  ทหาร  นักการเมือง 
ทรัพย์สินสุทธิ: 130 ล้านบาท (พ.ศ. 2566)
ลายมือชื่อ: 
ชื่อเล่น: ตู่
ยศที่ได้รับการแต่งตั้ง
รับใช้:  ไทย
สังกัด:  กองทัพบกไทย
ประจำการ: พ.ศ. 2519 – พ.ศ. 2557
ยศ:  พลเอก
บังคับบัญชา:   กองพลทหารราบที่ 2 (2546)  กองทัพภาคที่ 1 (2548)  กองทัพบกไทย (2553) 
ผ่านศึก: เหตุปะทะชายแดนไทย–เวียดนาม

พลเอก ประยุทธ์ จันทร์โอชา ม.ป.ช. ม.ว.ม. ท.จ.ว. ร.ม.ก. (เกิด: 21 มีนาคม พ.ศ. 2497) ชื่อเล่น:  ตู่ เป็นนายทหารบกและนักการเมืองชาวไทย ปัจจุบันดำรงตำแหน่ง องคมนตรี อดีตนายกรัฐมนตรีไทยคนที่ 29 อดีตรัฐมนตรีว่าการกระทรวงกลาโหม  อดีตผู้บัญชาการทหารบก อดีตหัวหน้าคณะรักษาความสงบแห่งชาติ และทำรัฐประหารใน พ.ศ. 2557 และเป็นคณะทหารที่ปกครองประเทศไทย ระหว่างวันที่ 22 พฤษภาคม พ.ศ. 2557 จนถึง 16 กรกฎาคม พ.ศ. 2562
หลังจากได้รับการแต่งตั้งเป็นผู้บัญชาการทหารบกใน พ.ศ. 2553 พลเอก ประยุทธ์ มีลักษณะเป็นผู้นิยมกษัตริย์และเป็นฝ่ายตรงข้ามกับทักษิณ ชินวัตร อดีตนายกรัฐมนตรี พลเอก ประยุทธ์ ถือเป็นสายแข็งในกองทัพ เขาเป็นหนึ่งในผู้นำการปราบปรามของทหารต่อการชุมนุมของกลุ่มคนเสื้อแดงในเดือนเมษายน พ.ศ. 2552 และเดือนเมษายนถึงเดือนพฤษภาคม พ.ศ. 2553 ต่อมาเขามุ่งวางตนเป็นกลาง โดยพูดคุยกับญาติผู้ประท้วงที่เสียชีวิตในเหตุการณ์ และร่วมมือกับรัฐบาลยิ่งลักษณ์ ซึ่งชนะการเลือกตั้งในเดือนกรกฎาคม พ.ศ. 2554 ระหว่างวิกฤตการณ์การเมืองซึ่งเริ่มในเดือนพฤศจิกายน พ.ศ. 2556 ต่อรัฐบาลยิ่งลักษณ์ เขาอ้างว่ากองทัพเป็นกลาง และจะไม่รัฐประหาร ทว่า เมื่อวันที่ 22 พฤษภาคม พ.ศ. 2557 พลเอก ประยุทธ์ ก่อรัฐประหาร สุเทพ เทือกสุบรรณเปิดเผยว่า ตนกับประยุทธ์วางแผนโค่นทักษิณด้วยตั้งแต่ พ.ศ. 2553
วันที่ 21 สิงหาคม พ.ศ. 2557 สภานิติบัญญัติแห่งชาติมีมติเอกฉันท์เลือกเขาเป็นนายกรัฐมนตรี ซึ่งสมาชิกสภานั้นถูก คสช. เลือกมาทั้งหมด คสช. สั่งปราบปรามผู้เห็นแย้ง ห้ามการอภิปรายสาธารณะเกี่ยวกับประชาธิปไตยและการวิจารณ์รัฐบาล จำกัดเสรีภาพในการแสดงออกในประเทศไทยอย่างหนัก ใน พ.ศ. 2562 รัฐสภาลงมติเลือกเขาเป็นนายกรัฐมนตรีอีกสมัย ในวาระที่สอง เขาถูกวิจารณ์ในเรื่องการจัดการกับผลกระทบของโควิด-19 การกู้เงินจำนวนมาก ตลอดจนการละเมิดสิทธิมนุษยชนต่าง ๆ
ในการเลือกตั้ง พ.ศ. 2562 พรรคพลังประชารัฐเสนอชื่อพลเอก ประยุทธ์ เป็นนายกรัฐมนตรี เขาได้รับคะแนนไว้วางใจเกินกึ่งหนึ่งของรัฐสภา จึงได้เป็นนายกรัฐมนตรีสมัยที่ 2 แต่ต่อมาในเดือนมกราคม พ.ศ. 2566 เขาได้ย้ายไปสมัครเป็นสมาชิกพรรครวมไทยสร้างชาติ โดยได้รับการแต่งตั้งเป็นประธานคณะกรรมการกำหนดแนวทางและยุทธศาสตร์ของพรรค และเป็นผู้ได้รับเสนอชื่อให้รัฐสภาพิจารณาให้ความเห็นชอบเป็นนายกรัฐมนตรีในบัญชีของพรรคในการเลือกตั้งปีดังกล่าว ก่อนจะประกาศวางมือทางการเมืองในเดือนกรกฎาคมปีเดียวกัน และสิ้นสุดการปฏิบัติหน้าที่นายกรัฐมนตรีในเดือนกันยายน ต่อมาเมื่อวันที่ 29 พฤศจิกายน พระบาทสมเด็จพระวชิรเกล้าเจ้าอยู่หัวมีพระบรมราชโองการโปรดเกล้าฯ แต่งตั้งให้พลเอก ประยุทธ์ ดำรงตำแหน่งองคมนตรี